**SKUODO RAJONO SAVIVALDYBĖS PEDAGOGINĖ PSICHOLOGINĖ TARNYBA**

LIDIJA RIMKŪNIENĖ

**METŲ VEIKLOS ATASKAITA**

2023 m. vasario 21 d. Nr. A22-13

Skuodas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Tikslas   * Siekti, kad vaiko kognityvinės veiklos ir ugdymo (si) strategijų (stilių) identifikavimas, būtų kaip esminė prielaida kokybiškai teikti pagalbą vaikui ir mokyti vaiką mokytis.   Uždaviniai   * Kuo anksčiau įvertinti asmens specialiuosius ugdymosi poreikius (toliau-SUP), psichologines, asmenybės ir ugdymosi problemas, padėti jas išspręsti, surasti jam optimalią ugdymo vietą ir formą. * Stiprinti mokyklos mokytojų, tėvų (globėjų) gebėjimus ugdyti specialiuosius ugdymosi, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. * Padėti mokykloms užtikrinti kokybišką specialiųjų ugdymosi poreikių, psichologinių, asmenybės ir ugdymosi problemų turinčių mokinių ugdymą. * Kelti tarnybos specialistų kvalifikaciją seminaruose ir kursuose apie pagalbą SUP vaikams, specialiojo pedagogo-logopedo bei surdopedagogo kvalifikaciją. * Palaikyti glaudžius ryšius su rajono švietimo įstaigomis, Valstybinės vaiko teisių apsaugos ir įvaikinimo tarnybos prie socialinės apsaugos ir darbo ministerijos Klaipėdos apskrities vaiko teisių apsaugos skyriaus darbuotojais, sveikatos ir kt. įstaigomis, sprendžiančiomis vaikų ugdymo (si), socialines bei sveikatos problemas.  Prioritetai  * Emocinio kognityvinio konsultavimo taikymas, savęs pažinimo, įsisąmoninimu grįstos kognityvinės ir elgesio terapijos taikymas. * Kaupti darbuotojų profesinių kompetencijų dokumentus. * Kuruoti psichologus, dirbančius rajono ugdymo įstaigose. * Siekiant sudaryti sąlygas veiksmingam įtraukiąjam ugdymui, įvertinti paslaugų ir pagalbos poreikį vaikui bei jo tėvams. Nuolat teikti kokybiškas koordinuotas švietimo pagalbos paslaugas (atvirų durų dienos tėvams, auginantiems SUP vaikus).   Atlikta 192 pedagoginių, psichologinių, logopedinių vertinimų, 2 tyrimai su VISCH-III, Achenbach 2001 tyrimas, 2 VBMĮ tyrimai, Bender Gestalt II tyrimas, Disc tyrimas ir kt. Mokiniams skirtas pritaikytas arba individualus ugdymas, mokykloms nurodyta skirti specialiojo pedagogo, logopedo, psichologo, socialinio pedagogo, mokytojo padėjėjo pagalbą.  Suteikta 610 individualių konsultacijų, pravesta 17 grupinių užsiėmimų. Parengtos 9 pažymos dėl ugdymo pasiekimų patikrinimo pritaikymo mokiniams, turintiems SUP, pagal pateiktus mokyklos direktoriaus prašymus.  Tėvams pravestos paskaitos šiomis temomis: „Tėvystės sunkumai“, „Psichoedukacija spec. poreikius turinčio vaiko individualios situacijos supratimui“, „Elgesio mokykloje sunkumai“, „Socialinių tinklų/išmaniųjų įrenginių įtaka“, „Pykčio valdymas“.  Pravestos klasės valandėlės – grupiniai užsiėmimai vaikams: „Socialinių tinklų/ išmaniųjų įrenginių įtaka“, „Pykčio valdymas“, „Diskusija apie vertybes per Musių valdovo analizę“, Psichologinis atsparumas“, „Mes prieš patyčias“. Pagalbos mokiniui specialistams ir psichologams pravedėme dailės, Maidfulness terapijas. Vyko stebėjimas pamokose, buvo teikiama informacija Pedagoginės psichologinės tarnybos (toliau-Tarnybos) internetiniame puslapyje, ruošiamos rekomendacijos mokytojams, lankstinukai tėvams. Tarnybos psichologai individualiai ir grupėse konsultavo vaikus, turinčių bendravimo, emocijų, elgesio, savivertės ir kitų psichologinių problemų, dirbo su vaikais, išgyvenančiais krizę, turinčiais suicidinių minčių. Taip pat vyko intensyvus darbas su vaikais, kurie patyrė įvairių psichologinių sunkumų (somatizuotas nerimas, savęs pažinimas, santykiai su tėvais, bendraamžiais, netinkamas elgesys).  Nuolat glaudžiai bendraujame su švietimo pagalbos specialistais. Esant reikalui, aptariami konkretūs atvejai, tariamės dėl tolimesnės pagalbos mokiniams. Siekiant užtikrinti efektyvesnę aktualios informacijos bei gerosios patirties sklaidą tarp Tarnybos ir ugdymo įstaigų specialistų, aktyviai dalyvaujame rajono Logopedų ir specialiųjų pedagogų metodinio būrelio pasitarimuose, analizuojame iškilusias problemas.  Mokyklų spec. pedagogams, logopedams buvo pristatytas mūsų atliktas tyrimas apie pagalbą SUP turintiems vaikams, pristatyti rezultatai, pateiktos rekomendacijos. Pristatytas pranešimas socialiniams pedagogams „Socialinė pedagoginė pagalba SUP mokiniams, pagalbos reikmė, dažnumas. Socialinių metodų taikymas“. Užtikrinti veiksmingą švietimo pagalbą SUP turintiems vaikams parengtos individualios rekomendacijos pedagogams, kuriose pateikti konkretūs patarimai, kaip išryškinti stipriąsias ir silpnąsias puses, susidaryti mokymosi strategijas, kur atkreipti dėmesį.  Siekiant sudaryti kuo geresnes sąlygas įtraukiąjam ugdymui, gegužės ir spalio mėn. buvo suorganizuota atvirų durų diena tėvams, auginantiems SUP turinčius vaikus, mokyklų pedagogai galėjo atvykti ir kreiptis pagalbos individualiai. Su atvykusiais tėvais sprendėme įvairiais problemas su kuriais jie susiduria.  Visa Tarnybos komanda buvo išvykusi į Kelmės rajono PPT, buvo pasidalinta profesine patirtimi, aptarti sunkumai, su kuriais tenka susidurti, vėliau susipažinome su Kelmės rajono kultūriniais objektais  Suorganizuotas pasitarimas su rajono mokyklų pavaduotojais ugdymui: „Mokytojų padėjėjų veikla ugdant SUP turinčius vaikus patirtis – sklaida“. Pavaduotojai pasidalino savo mokyklų patirtimi, aptarėme bei išanalizavome sėkmes ir nesėkmes.  Laikraštyje parašyti straipsniai – „Normalu, kad neramu“, „Kaip šiuo nelengvu laiku sumažinti nerimą“. PPT tinklapyje nuolat papildoma informacija, logopedė papildo įvairia lavinimui, mokymui ir kalbos plėtoti skirta medžiaga.  Gruodžio mėn. buvo suorganizuotas SUP vaikams skirtas rašinių konkursas „ Žiemos pasaka“, konkursas. Dalyviai buvo suskirstyti pagal programas bei amžių, vaikai buvo apdovanoti diplomais, dovanėlėmis, padėkos raštais.  Subūrus mokyklų ir darželių psichologus, pravedėme 3 supervizijas – intervizijas, kurių metu buvo analizuojami konkretūs atvejai, pasidalinta patirtimi, spendžiamos iškilusios problemos.  Nuolat kaupiami, analizuojami SUP turinčių mokinių duomenys, kalbos ir kalbėjimo sutrikimų turinčius mokinius, derinami jų sąrašai bei analizuojami rezultatai.  Tarnybos specialistai nuolat dalyvauja mokymuose, kelia kvalifikaciją, reguliariai vyksta atvejų aptarimai, analizė apie vaikų galias, sunkumus ir jų ugdymo pritaikymą.  Tarnybos veiklos prioritetas – didinti švietimo pagalbos veiksmingumą šeimoms ir vaikams, turintiems SUP ir psichologinių problemų, teikti kokybišką pagalbą pedagoginei bendruomenei. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Kuruoti psichologus, dirbančius mokyklose ir darželiuose | Padidės psichologinės pagalbos kokybė: įvertinimas, kokybė, konsultavimas, švietimas, psichologinių problemų prevencija mikroklimatui gerinti. Pagerėjusi psichologinės pagalbos kokybė (aptarimas – gyžtamojo ryšio anketa) | Vykdyti psichologams supervizijas.  Sėkmingai suorganizuotos 3 supervizijos psichologams, dirbantiems rajono ugdymo įstaigose. | Suorganizuotos trys supervizijos- intervizijos psichologams. Tai davė gerus rezultatus, specialistai galėjo išanalizuoti atvejus, sulaukti kolegų patarimų.  Buvo nuspręsta tęsti ir kitais metais supervizijas– intervizijas. |
| 1.2. Kaupti darbuotojų profesinių kompetencijų kapitalą | Tobulinama darbuotojų kvalifikacija, patirties sklaida bendradarbiaujant su kitų savivaldybių tarnybų specialistais. Dalyvauti mokymuose - mokinių turinčių SUP grupių nustatymo ir skirstymo į lygius tvarkos aprašo pakeitimai, jų aptarimas ir analizavimas su kitomis tarnybomis. | 1.Suorganizuotas 1 mainų vizitą į kitą Tarnybą.  2. Dalyvauta ne mažiau kaip 40 val. seminaruose, konferencijose, mokymuose specializaciją . | 1. Buvome išvykę į Kelmės PPT, kur pasidalinta patirtimi, aptarti sunkumai, su kuriais tenka susidurti.  2. Specialistai dalyvavo įvairiuose seminaruose, mokymuose (vienas psichologas -240 val., kitas psichologas -172 val., specialusis pedagogas-logopedas – 84 val., socialinis pedagogas – 56 val.). |
| 1.3. Siekiant sudaryti sąlygas veiksmingam įtraukiąjam ugdymui, įvertinti paslaugų ir pagalbos poreikį vaikui, jo tėvams. Nuolat teikti kokybiškas koordinuotas švietimo pagalbos paslaugas. | Laiku atpažinti ir nustatyti specialiuosius vaiko poreikius, suteikti reikalingą švietimo pagalbą. | 1. Du kartus per metus suorganizuotos atvirų durų dienos tėvams turintiems SUP vaikų – aptarimai, rekomendacijos individualiai  (kontaktiniu ar nuotoliniu būdu).  2. Pravestas 1 susitikimas-diskusija mokyklų pavaduotojams ugdymui apie mokytojų padėjėjų funkcijas padedant mokytojui dirbti su SPU vaikais. | 1. Suorganizuotos atvirų durų dienos tėveliams, auginantiems SUP vaikus (gegužės ir spalio mėn.). Nors tėvelių nesulaukėme daug, bet su atėjusiais tėveliais išanalizavome jų situaciją, stengėmės padėti jiems rūpimais klausimai.  2. Suorganizuotas pasitarimas su mokyklų pavaduotojais ugdymui „Mokytojų padėjėjų veikla ugdant SUP vaikus“, dalintasi gerąja patirtimi, aptarti sunkumai. |

**2. Užduotys , neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Pradėtas darbas su DBSIS programa, suvesti duomenys, reikalingi sklandžiam darbui. | Suvestos bylos, kad pradėjus darbą su šia programa nuo 2023 m. vyktų sėkmingas darbas visiems specialistams |
| Mokyklų specialistams pristatyta Tarnybos vykdyta apklausa, pateiktos rekomendacijos. | Specialistai susipažino su tyrimo rezultatais dėl spec. pagalbos teikimo, sužinojo tėvų nuomonę. Pateiktos rekomendacijos kaip dirbti, kam turi būti ypatingai skiriamas dėmesys. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1 2 3 x 4 |
| 5.2. Išteklių (žmogiškųjų, laiko ir materialinių) paskirstymas | 1 2 3 4x |
| 5.3. Lyderystės ir vadovavimo efektyvumas | 1 2 3 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1 2 3 4x |
| 5.5. Bendras įvertinimas (pažymimas vidurkis) | 1 2 3 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai x |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Suaktyvinti bendradarbiavimą su rajono psichologais |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| Teikti metodinę pagalbą rajone dirbantiems psichologams, įtraukiant ne tik mokyklų, bet ir viso rajono psichologus. | Pagerės psichologinės pagalbos teikimo kokybė. Bendrai išanalizavus atvejus ir juos aptarus pagerės psichologų darbo kokybė. | 1. Suorganizuoti ne mažiau, kaip 3 supervizijas-intervizijas, aptariant konkrečius sudėtingesnius atvejus, numatant priemones jiems spręsti.  2. Pateikti rekomendacijas darbui su autizmo sindromą turinčiais vaikais. |
| Parengti įstaigos 2023 -2025 metų strateginį planą | Sudaryta darbo grupė išanalizuos problemas, parengti tikslai ir darbo veiklos tobulinimui. | 1. Sudaryta darbo grupė ir numatyta jos veikla.  2. Parengtas įstaigos 2023-2025 metų strateginis planas. |
| Stiprinti paslaugų kokybę, siekiant kokybiškesnio darbo bei priemonių įvairovės, dirbant su SUP turinčiais vaikais. | Siekiant sudaryti sąlygas veiksmingam įtraukiąjam ugdymui, geresnė paslaugų ir pagalbos kokybė vaikams ir jų tėvams. | Įrengtas relaksacijos kambarys, kuriame vaikai galės geriau pasijusti, praleisti laiką, atsipalaiduoti, nusiraminti. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji ištekliai (nedarbingumas ir kt.) |
| 9.2. Tarnybą paliks kompetentingi specialistai. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai: :** 1. Pritarta įstaigos vadovo įsivertinimui**.**

2. Užduotys įvykdytos labai gerai.

3. Siūlome 2022 metų veiklą įvertinti labai gerai.

PPT psichologė \_\_\_\_\_\_\_\_\_\_ Snieguolė Andrutienė

(parašas) (vardas ir pavardė) (data)

**11. Įvertinimas, jo pagrindimas ir siūlymai:** Lidijos Rimkūnienės 2022 m. veiklą įvertinu labai gerai. Siūlau skirti pareiginės algos kintamąją dalį – 15 procentų

Savivaldybės meras \_\_\_\_\_\_\_\_\_\_\_\_\_\_\_\_ Petras Pušinskas

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Susipažinau.

Skuodo rajono savivaldybės

pedagoginės psichologinės tarnybos

direktorė

\_\_\_\_\_\_\_\_\_\_ Lidija Rimkūnienė

(Įstaigos vadovo pareigos) (parašas) (vardas, pavardė) (data)